ΓΡΑΠΤΗ ΕΡΩΤΗΣΗ E-1933/02

υποβολή: Dorette Corbey (PSE) προς την Επιτροπή

(3 Ιουλίου 2002)

Θέμα: Λειτουργία του συστήματος έγκαιρης προειδοποίησης στην περίπτωση της μόλυνσης από νιτροφένιο

Τον Μάιο του 2002 γνωστοποιήθηκε ότι στη Γερμανία ανακαλύφθηκε, σε δημητριακά καθώς και σε πουλερικά που εκτράφηκαν με τις τροφές αυτές, το απαγορευμένο στην Ε.Ε. φυτοφάρμακο νιτροφένιο. Σύμφωνα με τον Κανονισμό (ΕΚ) αριθ. 178/2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(1), τα κράτη μέλη οφείλουν χωρίς αναβολή να ενημερώνουν την Επιτροπή για την ύπαρξη σοβαρού άμεσου ή έμμεσου κινδύνου για τηνγεία του ανθρώπου, που συνδέεται με τρόφιμο ή ζωοτροφή. Η Επιτροπή διαβιβάζει αμέσως την πληροφορία αυτή στα μέλη του δικτύου. Εν τούτοις, στον βελγικό Τύπο αναφέρθηκε ότι η Γερμανία ενημέρωσε μόνο την Επιτροπή και τα κράτη μέλη που σχετίζονταν κατά τα φαινόμενα με τηνπόθεση αυτή και ότι ταπόλοιπα κράτη μέλη δεν έλαβαν επαρκείς επίσημες πληροφορίες (εφημερίδα De Morgen της 15ης Ιουνίου 2002). Στην επιστολή του Ολλανδού Υπουργού προς την Κάτω Βουλή της 30ής Ιουνίου 2002 (Έγγραφο της Βουλής 26991, αριθ. 67) δεν γίνεται αναφορά στον ρόλο του συστήματος έγκαιρης προειδοποίησης κατά τη διάδοση πληροφοριών σχετικά με τη μόλυνση από νιτροφένιο. Η επιστολή αναφέρει ότι οι πληροφορίες προέρχονταν από τις γερμανικές αρχές.

1. Μπορεί η Επιτροπή να επιβεβαιώσει ότι το σύστημα έγκαιρης προειδοποίησης λειτούργησε όντως κατά τη διάδοση πληροφοριών σχετικά με τη μόλυνση από νιτριοφένιο στη Γερμανία·

2. Πώς κρίνει η Επιτροπή τη λειτουργία του συστήματος έγκαιρης προειδοποίησης·

3. Σε περίπτωση που δεν λειτούργησε αποτελεσματικά το σύστημα έγκαιρης προειδοποίησης, μπορεί μήπως η Επιτροπή να αναφέρει σε τι αυτό οφείλεται κατά την άποψή της και ποια μέτρα βελτίωσης σκέπτεται να λάβει·

4. Συμμερίζεται άραγε η Επιτροπή την άποψη τηςπογράφουσας ότι η εμπιστοσύνη στους ευρωπαϊκούς κανόνες και διαδικασίες στον τομέα της ασφάλειας των τροφίμων έχει ουσιαστική σημασία και ότι είναι σημαντική η αποτελεσματική επικοινωνία σχετικά με τα μέτρα που λαμβάνονται σε ευρωπαϊκό επίπεδο· Μπορεί η Επιτροπή να αναφέρει με ποιον τρόπολοποιεί την επικοινωνία αυτή·

(1) ΕΕ L 31 της 1.2.2002, σελ. 1.

Απάντηση του κ. Byrne εξ ονόματος της Επιτροπής

(1η Αυγούστου 2002)

Η Επιτροπή επιβεβαιώνει ότι το σύστημα έγκαιρης προειδοποίησης για τα τρόφιμα και τις ζωοτροφές, το οποίο δημιουργήθηκε με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων, χρησιμοποιήθηκε για την πληροφόρηση των μελών του δικτύου σχετικά με τη μόλυνση από νιτροφένιο στη διατροφική αλυσίδα. Η Επιτροπή θεωρεί ότι η ανταλλαγή πληροφοριών

μέσω του εν λόγω συστήματος λειτουργεί πολύ καλά. Ωστόσο, το σύστημα εξαρτάται από τις πληροφορίες που διαβιβάζουν τα μέλη του δικτύου. Επομένως, η Επιτροπή συνεχώςπενθυμίζει στα κράτη μέλη ότι η καλή λειτουργία του συστήματος εξαρτάται από την έγκαιρη αποστολή όσο το δυνατόν λεπτομερέστερων και πληρέστερων πληροφοριών.

Το αυξανόμενο ενδιαφέρον από τρίτες χώρες μαρτυρεί τη θετική εντύπωση που έχουν για το σύστημα έγκαιρης προειδοποίησης οι αρχές ελέγχου των τροφίμων σε όλον τον κόσμο.

Η Επιτροπή συμφωνεί με την αξιότιμη βουλευτή ότι η εμπιστοσύνη στους κανόνες και τις διαδικασίες που αφορούν την ασφάλεια των τροφίμων και η επικοινωνία έχουν ουσιαστική σημασία. Στη συγκεκριμένη περίπτωση της μόλυνσης με νιτροφένιο, η Επιτροπή έλαβε θέση συστηματικά σε όλες τις δημοσιογραφικές έρευνες, εξέδωσε ειδικό ανακοινωθέν τύπου και δημοσίευσε πληροφορίες στον ιστοχώρο της Γενικής Διεύθυνσης Υγείας και Προστασίας των καταναλωτών.